Diari Oficial de la Generalitat Valenciana


Sumari del DOGV 7459, del 05-02-2015 (2015/764)

Notificació de la sentència dictada en el juí verbal número 651/2013.
---------------------------------------------------------------------

### Dades del document

Número de DOGV
:   7459

Data del DOGV
:   05-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/764


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el juí verbal número 651/2013. [2015/764]  
Assumpte civil 000651/2013  
Javier García Bayo, secretari judicial del Jutjat de Primera Instància número 5 de Torrent, faig saber que en el juí a què es fa referència s'ha dictat la resolució que té el text literal següent:  
  
«Sentència número 134/2014  
Torrent, 5 de juny de 2014  
Inmaculada Mas Sánchez, magistrada jutgessa del Jutjat de Primera Instància número 5 de Torrent (antic mixt 8), he vist estes actuacions de juí verbal 000651/2013, seguides davant d'este jutjat a instància de Tainivol, SL, representat per la procuradora [?], contra Roberto Brox Montoya, declarat en rebel·lia, sobre la reclamació d'una quantitat.  
  
Antecedents de fet  
Primer. Que per la procuradora mencionada i en la representació indicada es va presentar una demanda de juí verbal contra el demandat en què sol·licitava que es dicte sentència estimatòria, i condemne el demandat al pagament de la quantitat de 330,40 euros, tot això amb imposició de costes.  
Segon. La demanda va ser admesa a tràmit i es van citar les parts per a la celebració de la vista, amb les advertències legals. En l'acte de la vista, l'actora va ratificar la demanda presentada, sense que compareguera el demandat, que després de ser citat per edictes, en trobar-se en parador desconegut, va ser declarat en rebel·lia. Rebut el procediment a prova, es van practicar les proves que van ser admeses amb el resultat que es veu en les actuacions, i del qual es farà valoració. Les actuacions queden concluses per a sentència.  
Tercer. Que en la tramitació d'estes actuacions s'han observat les prescripcions legals.  
  
Fonaments de dret  
Primer. La situació de rebel·lia del demandat no suposa per se que els fets constitutius de la pretensió de l'actor siguen certs, i imposa al demandant l'obligació d'acreditar-los, conforme al principi de la càrrega de la prova consagrat en els articles 1214 del Codi Civil i 217 de la Llei d'Enjudiciament Civil; i igualment, encara demostrant els fets constitutius de la pretensió, cal que les conseqüències jurídiques siguen les que dimanen dels fets acreditats, sense que la situació de rebel·lia supose que hagen de ser acceptades les establides per l'actor en la demanda. Però, per les mateixes raons, la rebel·lia de la part demandada condiciona el resultat probatori, atés que el precepte citat obliga el demandat a provar els fets impeditius i extintius de la seua pretensió.  
  
Segon. La part actora, de conformitat amb l'obligació imposada en l'article 217 de la Llei d'Enjudiciament Civil, ha acreditat, per raó de la documental aportada juntament amb la demanda, que no ha sigut impugnada donada la situació de rebel·lia que l'actora en el mes de juliol de 2010 va realitzar diversos treballs de reparació en el camió propietat del demandat, pels quals va emetre la factura corresponent per import de 330,40 euros, sense que haja sigut abonada pel demandat i, en conseqüència, ha de procedir a pagar-la.  
És, per allò que s'ha exposat, que és procedent estimar íntegrament la demanda presentada per Tainivol, SL, i condemnar el demandat a pagar la quantitat de 330,40 euros, a la qual han de sumar-se els interessos legals.  
Tercer. Quant a les costes meritades i de conformitat amb l'article 394 de la Llei d'Enjudiciament Civil, i havent-se estimat íntegrament la pretensió de l'actora, és procedent imposar-les al demandat.  
  
Vistos els preceptes legals mencionats i la resta de general i pertinent aplicació.  
  
Dispositiva  
Estime la demanda formulada per Tainivol, SL, representat per la procuradora [?], contra Roberto Brox Montoya, declarat en rebel·lia, i condemne el demandat, tan prompte com siga ferma la present resolució, a abonar a l'actor la suma de 330,4 euros, més els interessos legals meritats des de la data de la interposició de la demanda fins a fer-ne el pagament complet; s'imposen les costes expressament a la part demandada.  
Notifiqueu la present resolució a les parts i feu-los saber que no s'hi pot interposar cap recurs d'apel·lació, atesa la quantia objecte de la reclamació.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel magistrat jutge que la va dictar, mentres celebrava audiència pública el mateix dia de la data, de la qual cosa jo, el secretari judicial, en done fe.  
Torrent, 5 de juny de 2014.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, i per a portar a efecte la diligència de notificació de la sentència a Roberto Brox Montoya, acordada en les actuacions, s'expedix este edicte.  
  
Torrent, 4 de novembre de 2014.- El secretari judicial: Javier García Bayo.